Nu er det gentagne gange vi har ventet pakker, fulgt pakken på track&trace for at være sikker på at være der når den ankommer. Ringeklokke checket, virker. Vi har dørhammer som kan vække de døde, så det er heller ikke en undskyldning.

Hunde bliver altid lukket væk når vi venter pakker, port bliver åbnet, ingen larm så vi kan snildt høre både dørklokker og dørhammer.

"Pakke forsøgt leveleret" får man så at vide på track&trace.

Alle gange har "tilfældigvis" været når det har regnet.

Har snakket med naboer samme dage, flere har ventet på pakker med samme resultat, "pakke forsøgt leveret" når det regner.

Vi vil for eftertiden bruge GLS og sky postdanmark som pesten og finde andre eshops hvis de kun har postdanmark som valg. GLS leverer i det mindste så vi ikke gang på gang spilder vores tid og skal hente pakker selv.

UPDATE:

Syntes lige jeg ville dele den sidste oplevelse med PostDanmark ved den sidste pakke for et stykke tid siden, det er nærmest komisk nu.

Jeg måtte desværre bide i det sure æble og acceptere endnu en pakke sent med PostDanmark. Jeg er jo blevet vant til at når det regner og det er scooterbudet, så bliver pakken som regel ikke leveret, bare en "ingen hjemme" seddel' selv om alle er hjemme.

Nu var det frost, så jeg tænkte at jeg nok måtte holde ekstra øje der.

Som sædvanligt står vinduet på klem så jeg kan høre scooterbudet. Jeg hører den umiskendelige lyd, og går ned og venter i stuen som vender ud mod vejen. Ganske rigtigt.. der kommer han.

..Og tager med det samme hæftet med "ingen hjemme" sedlen op og begynder at putte den i postkassen, uden så meget som _antydning_ af at prøve at ringe på klokken eller lette sig fra scooteren, taget på fersk gerning.

Jeg farer så ud af døren uden sko på og råber af ham.

Gider man lette sig fra scooteren og udføre sit job? Neeeeej, man bliver siddende og regner med at jeg kommer til ham, "ja i dine drømme makker"

Jeg er på dette tidspunkt rimeligt olm, og fløjter ham hen som en hund, så traver han med tunge skridt op og udfører sit job, ja det er trange kår når man rent faktisk skal udføre det job man bliver betalt for.

Ved ikke om det bare er mig der forventer for meget, men i mit firma havde ansatte med den attitude meget hurtigt fået vist hvordan en fyrings seddel så ud.

Det gør det også ekstra surt at man ikke kan stole på pakkeposten, og man skal sidde og holde øje og ikke bare kan slappe af og vide at ens pakker bliver leveret selv om man ikke checker hvert 5 minut.

Jeg har sgu andet at bruge min tid på end at sidde som Oliver Twist og håbe på jeg får min pakke.

Den sidste pakke jeg modtog var også nærmest smadret, papkassen var totalt flosset og den ene side så ud som om nogen havde brugt den til at stå på, jeg kender afsenderen og kassen var fin da den blev afsendt.

Sidste update:

Modtog pakke idag med varevogn, han kunne godt finde ud af at stige ud af bilen og ringe på, og det *regnede* endda så det er da fremgang.

Så det ser ud til det kun at scooterbudene der har problemet med ikke at gide lette sig.

Det er jo nemt nok, fra nu af aftaler vi bare med afsender at ting bliver sendt i en stor pakke som scooterbudene ikke kan have med, måske lidt dyrere, men kun hvis man regner sin egen tid for værdiløs :)